Šta može značiti rano povlačenje iz Afghanistana?
Ovogodišnja sezona borbi uskoro počinje i to će biti prvi put da će afganistanske sigurnosne snage, trenirane i potpomognute od strane Amerike biti u prvim borbenim linijama.
Predsjednik Barack Obama objavio je odluku o povlačenju 34 od 66 hiljada američkih vojnika koliko ih je u trenutno u Afganistanu. Povlačenje je planirano za narednih 12 mjeseci, upravo u vrijeme kad se pobunjenici pripremaju za ovogodišnju borbenu sezonu. Šta bi ovo ubrzano povlačenje moglo značiti za ovogodišnje borbene operacije? U svom prošlonedjeljnom govoru o stanju nacije, predsjednik Obama objavio je ubrzano smanjivanje američkih snaga u Afganistanu već ove godine, pripremajući tako trasu za potpuno povlačenje do kraja iduće godine. Ovogodišnja sezona borbi uskoro počinje i to će biti prvi put da će afganistanske sigurnosne snage, trenirane i potpomognute od strane Amerike i njenih saveznika, biti u prvim borbenim linijama. Šef združenog štaba, general Martin Dempsey - koji se upravo vratio iz Afganistana - kaže da će američke snage biti tamo, ali kao rezerva. kaže general Dempsey Smanjivanje brojnosti snaga biće postepeno - kako bi uvijek dovoljan broj američkih vojnika bio pri ruci da pruži tu podršku. Zvaničnici kažu da je to dovoljno da se otkloni zabrinutost koju je izrazio general John Allen, koji je upravo generalu Josephu Dunfordu predao komandu savezničkih snaga u Afganistanu. General Allen je reporterima u Kabulu prošle nedjelje rekao da će se njegov nasljednik suočiti sa velikim izazovima u procesu smanjivanja snaga, i dodao: Najveći dio koalicionih snaga treba da napusti Afganistan do kraja iduće godine. A šta se s tom zemljom dešava nakon toga - ostaje, kažu analitičari - veliko pitanje. Ahmad Majidyar, iz Instituta American Enterprise, kaže da postavljanje krajnjeg roka za povlačenje 2014., može pomoći - pobunjenicima. Sjedinjene Države tek treba da objave koliko bi snaga moglo ostati nakon 2014. da pruže savjet i podršku Afganistancima u nastavku njihove borbe sa pobunjenicima. O tome će se odlučivati kroz bilateralni sigurnosni sporazum o kojem pregovaraju vlade dviju država.